Общинска избирателна комисия Грамада

РЕШЕНИЕ   
№ 98  
Грамада, 21.11.2015г.

ОТНОСНО: Обявяване за избран за общински съветник от листата на кандидати за общински съветници на ПП НФСБ.

На 18.11.2015 г. в ОИК – Грамада е постъпило писмо от Огнян Любенов Георгиев, председател на общински съвет Грамада, с което се изпраща заявление от Виолета Цветанова Тошева, общински съветник от ПП НФСБ и трудов договор, с който същата е назначена за заместник – кмет в община Грамада. Моли се ОИК – Грамада да предприеме необходимите действия за прекратяване на пълномощията на  Виолета Цветанова Тошева като общински съветник в Общински съвет – Грамада.

ОИК – Грамада разгледа полученото заявление и трудовия договор и установи следното:

Съгласно Решение № 96 от 04.11.2015 г. на ОИК – Грамада, на база получените действителни гласове, ПП НФСБ получава пет броя общински съветници след проведените избори за общински съветници и кметове в община Грамада на 25.10.2015 г.

Виолета Цветанова Тошева е избрана за общински съветник от листата на ПП НФСБ. С трудов договор № 12/17.11.2015 г. Виолета Цветанова Тошева е назначена за заместник – кмет в община Грамада.

От получената справка от „Информационно обслужване” АД за класирането на кандидатите за общински съветници според получени преференции на изборите за общински съветници и кметове в община Грамада на 25.10.2015 г., следващият кандидат от листата на ПП НФСБ е Страхил Живков Недялков.

Предвид горното и на основание чл. 87, ал. 1, т. 24, във вр. с чл. 30, ал. 4, т. 4 от ЗМСМА, ОИК – Грамада

**Р Е Ш И:**

 Обявява за избран за общински съветник Страхил Живков Недялков като следващ кандидат в листата за общински съветници на ПП НФСБ.

Решението е изготвено в два еднообразни екземпляра.

Решението подлежи на обжалване в седемдневен срок от обявяването му пред Административен съд - Видин.

Препис от решението да се изпрати на председателя на Общински съвет - Грамада в тридневен срок от влизането му в сила.

Председател: Александър Бояджийски

Секретар: Асен Атанасов

\* Публикувано на 21.11.2015г. в 10:40 часа